বগুড়া সংবাদ ডট কম (ধুনট প্রতিনিধি ইমরান হোসেন ইমন) : বগুড়ার ধুনট উপজেলায় বিএনপির নেতাকর্মীদের বাড়ীতে বাড়ীতে তল্লাশি চালাচ্ছে পুলিশ। ৮ ফেব্রুয়ারীকে কেন্দ্র করে যে কোন ধরনের নাশকতা এড়াতে পুলিশ এ অভিযান অব্যাহত রেখেছে। এদিকে পুলিশের অভিযানের নামে হয়নারী করা হচ্ছে বলে অভিযোগ করেছে বিএনপির নেতাকর্মীরা। মঙ্গলবার সকালে নাশকতার অভিযোগে খাইরুল হাসান বিল্পব (৩৫) নামের এক ছাত্রদল নেতাকে গ্রেফতার করেছে পুলিশ। গ্রেফতারকৃত ছাত্রদল নেতা গোসাইবাড়ী গ্রামের মৃত মোজাফ্ফর মন্ডলের ছেলে। এঘটনায় মঙ্গলবার বিকালে ধুনট থানার এসআই শাহীনুর রহমান বাদী হয়ে উপজেলা বিএনপির সদস্য সচিব শরাফত জামান পাশা, যুগ্ন আহবায়ক ও গোসাইবাড়ী ইউনিয়ন পরিষদের চেয়ারম্যান মঈনুল হাসান মুকুল, উপজেলা ছাত্রদলের সভাপতি মোহাম্মদ আলী জন, সাধারন সম্পাদক আবু তালহা শামীম সহ এজাহারভুক্ত ১২জন এবং অজ্ঞাত আরো ২৫/৩০ জনের বিরুদ্ধে মামলা দায়ের করেছে।